Галіна Жураўкова

**Галіна Анісімаўна Жураўкова** (нар. 1952; в. Бародкі, Чавускі раён, Магілёўская вобласьць, цяпер Беларусь) — дзяржаўная дзяячка Рэспублікі Беларусь. 3-я кіраўніца справамі прэзыдэнта Рэспублікі Беларусь (2001—2004).

## Жыцьцяпіс
У 1974—1987 гг. працавала на Чавускім раённым камбінаце бытавога абслугоўваньня: інспэктаркай кадраў, кіраўніцай і старшым тэхнолягам. У 1986 г. скончыла Віцебскі тэхналягічны інстытут лёгкай прамысловасьці. У 1987—1992 гг. была начальніцай управы бытавога абслугоўваньня  (Ханты-Мансійская аўтаномная акруга, Цюменская вобласьць, Расейская СФСР) і кіраўніцай Белаярскага вытворчага аб’яднаньня (Ханты-Мансійская аўт. акруга, Расея). У 1992—1994 гг. — кіраўніца швейнай фабрыкі «Дзіна» (Вяліж, Смаленская вобласьць, Расея). У 1994—1995 гг. — начальніца аддзела абслугоўваньня дзярж.спэц.мерапрыемстваў Кіраўніцтва справамі прэзыдэнта Рэспублікі Беларусь (КСП РБ). У 1995—2001 гг. — старшыня канцэрна «Белмастацпромыслы» КСП РБ.

22 лютага 2001 г. заняла пасаду кіраўніцы справаў прэзыдэнта Рэспублікі Беларусь, на якой заставалася да адстаўкі 10 лютага 2004 г. у сувязі затрыманьнем для расьсьледаваньня крымінальнай справы.

### Крадзеж
На пачатку чэрвеня 2004 г., праз 4 месяцы арышту ў Сьледчым ізалятары КДБ Беларусі, яе выпусьцілі пад падпіску аб нявыезьдзе за мяжу. На кастрычнік 2004 г. за Жураўкову заплацілі звыш $1,633 млн у якасьці спагнаньня за крадзеж у дзяржаўнага прадпрыемства «Белая Русь» КСП РБ. 2 сьнежня пазоўнік ад «Белай Русі» заявіў суду аб нанесеных стратах у $3,627 млн, у тым ліку пры гандлі цукрам на $3,264 млн (90%), нафтапрадуктамі — на $260 тыс. (7%) і тытунем — на $118 тыс. (3%). Сьледзтву ўдалося даказаць крадзяжы Жураўковай і кіраўніцтвам «Белай Русі» пры закупе цукру-сырцу за мяжой, нафтавым гандлі і пастаўцы ў Беларусь цыгарэтаў  (; Ўэйбрыдж, графства Сурэй, Ангельшчына) на $3 626 547.

8 лютага 2005 г. Вярхоўны суд Рэспублікі Беларусь вырак яе на 4 гады зьняволеньня з канфіскацыяй маёмасьці і забаронай пасьля зьняволеньня займаць кіраўнічыя пасады цягам наступных 5 гадоў за «завалоданьне маёмасьцю, учыненае службовай асобай з выкарыстаньнем сваіх службовых паўнамоцтваў, паўторна групай асобаў па папярэдняй змове, у асабліва буйным памеры» (частка 4 артыкула 210 Крымінальнага кодэксу Рэспублікі Беларусь). Да ўсіх 5 асуджаных ужылі артыкул 70 «Прызначэньне больш мяккага пакараньня, чым прадугледжваецца за дадзенае злачынства» Крымінальнага кодэксу Беларусі. Аднолькавае з Жураковай пакараньне атрымалі начальнік управы зьнешнеэканамічных сувязяў КСП РБ Юры Матусевіч і намесьнік кіраўніка «Белай Русі» Аляксандар Мурашка. Па 5 гадоў зьняволеньня атрымалі кіраўнік «Белай Русі» Віктар Асіпенка і начальнік аддзела паставак нафтапрадуктаў «Белай Русі» Сяргей Сьцяпанаў. У якасьці закладу суд канфіскаваў у 4 абвінавачаных, у тым ліку Жураўковай, на карысьць «Белай Русі» $3,251 млн. Таксама суд пастанавіў спагнаць з асуджаных яшчэ каля 425 млн беларускіх рублёў ($197,2 тыс.). У красавіку 2005 г. А. Лукашэнка памілаваў Жураўкову сваім указам.

## Глядзіце таксама
* Ягор Рыбакоў

## Крыніцы

## Вонкавыя спасылкі

Катэгорыя:Нарадзіліся ў Чавускім раёне
Катэгорыя:Кіраўнікі справамі прэзыдэнта Рэспублікі Беларусь
Катэгорыя:Жанчыны-палітыкі
Катэгорыя:Зьняволеныя
Катэгорыя:Скандалы